nibzard/narodne-novine-full-text-markdown huggingface dataset:
## Odluka o darovanju poljoprivrednog zemljišta u vlasništvu države Ladislavu Deželiću

### NN 81/1996 (2.10.1996.), Odluka o darovanju poljoprivrednog zemljišta u vlasništvu države Ladislavu Deželiću

# VLADA REPUBLIKE HRVATSKE

Na temelju članka 3. stavka 2. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), a u svezi
s člankom 40. stavkom 1. Zakona o poljoprivrednom zemljištu ("Narodne novine",
br. 54/94 - pročišćeni tekst i 48/95), Vlada Republike Hrvatske je na sjednici
održanoj 26. rujna 1996. godine, donijela

## **ODLUKU**

### **O DAROVANJU POLJOPRIVREDNOG ZEMLJIŠTA U VLASNIŠTVU DRŽAVE LADISLAVU DEŽELIĆU**

I.

Ladislavu Deželiću, razvojačenom a nezaposlenom sudioniku Domovinskog
rata, iz Čazme, Palančani 117, daruje se poljoprivredno zemljište u vlasništvu
države.

II.

Darovano poljoprivredno zemljište je prema Izvatku iz zemljišne knjige
Općinskog suda u Bjelovaru, u k.o. Dapci, z. k. ul. br. 809, označeno s:

- k. č. br. 2285, oranica 5. klase, površine 15 ha, 87 a, 42 m2, upisano
kao društveno vlasništvo, s pravom korištenja PIPP-a "Čazma" PJ "Ratarsko-stočarske
proizvodnje" Čazma, M. Novačića 5.

III.

Ovlašćuje se ministar poljoprivrede i šumarstva da, u ime Republike
Hrvatske, s Ladislavom Deželićem iz Čazme, Palančani 117, sklopi ugovor
o darovanju predmetnog zemljišta.

IV.

Ova Odluka stupa na snagu danom objave u "Narodnim novinama".

Klasa: 945-02/96-01/01
Urbroj: 5030107-96-50
Zagreb, 26. rujna 1996.

Predsjednik
**mr. Zlatko Mateša,** v. r.

Odluka, NN 81/1996-1409
## Odluka o davanju suglasnosti na Statut Hrvatskih voda

### NN 81/1996 (2.10.1996.), Odluka o davanju suglasnosti na Statut Hrvatskih voda

# **VLADA REPUBLIKE HRVATSKE**

Na temelju članka 163. stavka 1. točke 1. Zakona o vodama ("Narodne
novine", broj 107/95) te članka 3. i članka 23. stavka 3. Zakona o Vladi
Republike Hrvatske ("Narodne novine" br. 41/90, 8/91, 14/91, 53A/91, 9/92.,
55/92. i 29/94), Vlada Republike Hrvatske je na sjednici održanoj 26. rujna
1996. godine donijela

## **ODLUKU**

### **O DAVANJU SUGLASNOSTI NA STATUT HRVATSKIH VODA**

Daje se suglasnost na Statut Hrvatskih voda koji je donijelo Upravno
vijeće Hrvatskih voda na sjednici održanoj 17. rujna 1996. godine.

Klasa: 325-01/96-02/06
Urbroj: 5030116-96-2
Zagreb, 26. rujna 1996.

Predsjednik
**mr. Zlatko Mateša,** v. r.

Odluka, NN 81/1996-1410
## Odluka o davanju suglasnosti na Odluku o najnižem iznosu nadoknade plaće

### NN 81/1996 (2.10.1996.), Odluka o davanju suglasnosti na Odluku o najnižem iznosu nadoknade plaće

# VLADA REPUBLIKE HRVATSKE

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
34. stavka 1. Zakona o zdravstvenom osiguranju ("Narodne novine", br. 75/93
i 55/96), Vlada Republike Hrvatske je na sjednici održanoj 26. rujna 1996.
godine donijela

## **ODLUKU**

### **O DAVANJU SUGLASNOSTI NA ODLUKU O NAJNIŽEM IZNOSU NADOKNADE PLAĆE**

Daje se suglasnost na Odluku o najnižem iznosu nadoknade plaće koju
je donijelo Upravno vijeće Hrvatskog zavoda za zdravstveno osiguranje na
sjednici održanoj 30. srpnja 1996. godine.

Klasa: 500-01/96-01/12
Urbroj: 5030116-96-1
Zagreb, 26. rujna 1996.

Predsjednik
**mr. Zlatko Mateša,** v. r.

Odluka, NN 81/1996-1411
## Odluka o davanju suglasnosti na Odluku o osnovici za naplatu doprinosa za obvezno zdravstveno osiguranje za osiguranike koji primaju mirovinu i invalidninu isključivo od stranog nositelja osiguranja

### NN 81/1996 (2.10.1996.), Odluka o davanju suglasnosti na Odluku o osnovici za naplatu doprinosa za obvezno zdravstveno osiguranje za osiguranike koji primaju mirovinu i invalidninu isključivo od stranog nositelja osiguranja

# VLADA REPUBLIKE HRVATSKE

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
44. stavka 4. Zakona o zdravstvenom osiguranju ("Narodne novine" br. 75/93
i 55/96), Vlada Republike Hrvatske je na sjednici održanoj 26. rujna 1996.
godine donijela

## **ODLUKU**

### **O DAVANJU SUGLASNOSTI NA ODLUKU O OSNOVICI ZA NAPLATU DOPRINOSA ZA OBVEZNO ZDRAVSTVENO OSIGURANJE ZA OSIGURANIKE KOJI PRIMAJU MIROVINU I INVALIDNINU ISKLJUČIVO OD STRANOG NOSITELJA OSIGURANJA**

Daje se suglasnost na Odluku o osnovici za naplatu doprinosa za obvezno
zdravstveno osiguranje za osiguranike koji primaju mirovinu i invalidninu
isključivo od stranog nositelja osiguranja koju je donijelo Upravno vijeće
Hrvatskog zavoda za zdravstveno osiguranje na sjednici održanoj 30. srpnja
1996. godine.

Klasa: 500-01/96-01/10
Urbroj: 5030116-96-1
Zagreb, 26. rujna 1996.

Predsjednik
**mr. Zlatko Mateša,** v. r.

Odluka, NN 81/1996-1412
## Odluka o davanju suglasnosti na Odluku o najnižem iznosu osnovice za naplatu doprinosa za obvezno zdravstveno osiguranje osiguranika poljoprivrednika

### NN 81/1996 (2.10.1996.), Odluka o davanju suglasnosti na Odluku o najnižem iznosu osnovice za naplatu doprinosa za obvezno zdravstveno osiguranje osiguranika poljoprivrednika

# VLADA REPUBLIKE HRVATSKE

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
45. stavka 5. Zakona o zdravstvenom osiguranju ("Narodne novine" br. 75/93
i 55/96), Vlada Republike Hrvatske je na sjednici održanoj 26. rujna 1996.
godine donijela

## **ODLUKU**

### **O DAVANJU SUGLASNOSTI NA ODLUKU O NAJNIŽEM IZNOSU OSNOVICE ZA NAPLATU DOPRINOSA ZA OBVEZNO ZDRAVSTVENO OSIGU   RANJE OSIGURANIKA POLJOPRIVREDNIKA**

Daje se suglasnost na Odluku o najnižem iznosu osnovice za naplatu doprinosa
za obvezno zdravstveno osiguranje osiguranika poljoprivrednika koju je
donijelo Upravno vijeće Hrvatskog zavoda za zdravstveno osiguranje na sjednici
održanoj 30. srpnja 1996. godine.

Klasa: 560-01/96-01/11
Urbroj: 5030116-96-1
Zagreb, 26. rujna 1996.

Predsjednik
**mr. Zlatko Mateša,** v. r.

Odluka, NN 81/1996-1413
## Odluka o dopuni Odluke o prodaji garaža u vlasništvu Republike Hrvatske kojima upravlja Ministarstvo obrane

### NN 81/1996 (2.10.1996.), Odluka o dopuni Odluke o prodaji garaža u vlasništvu Republike Hrvatske kojima upravlja Ministarstvo obrane

# VLADA REPUBLIKE HRVATSKE

Na temelju članka 3. stavka 2. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), Vlada Republike
Hrvatske je na sjednici održanoj 26. rujna 1996. godine, donijela

## **ODLUKU**

### **O DOPUNI ODLUKE O PRODAJI GARAŽA U VLASNIŠTVU REPUBLIKE HRVATSKE KOJIMA UPRAVLJA MINISTARSTVO OBRANE**

I.

U Odluci o prodaji garaža u vlasništvu Republike Hrvatske kojima upravlja
Ministarstvo obrane ("Narodne novine", broj 89/95), u točki II. dodaje
se stavak 2. koji glasi:

"Korisnik koji koristi garažu po osnovu rješenja o korištenju izdatog
od Ministarstva obrane, podnosi zahtjev za kupnju garaže do 31. prosinca
1996., odnosno u roku od 60 dana od dana kada mu se garaža dodijeli".

II.

Ova Odluka stupa na snagu danom donošenja i objavit će se u "Narodnim
novinama".

Klasa: 370-01/95-01/17
Urbroj: 5030107-96-1
Zagreb, 26. rujna 1996.

Predsjednik
**mr. Zlatko Mateša,** v. r.

Odluka, NN 81/1996-1414
## Odluka o osnivanju i zadacima Nacionalnog odbora za izradbu Nacionalnog programa djelovanja za djecu u Republici Hrvatskoj

### NN 81/1996 (2.10.1996.), Odluka o osnivanju i zadacima Nacionalnog odbora za izradbu Nacionalnog programa djelovanja za djecu u Republici Hrvatskoj

# VLADA REPUBLIKE HRVATSKE

Na temelju članka 19. Zakona o Vladi Republike Hrvatske ("Narodne novine",
br. 41/90, 8/91, 14/91, 53A/91, 9/92, 55/92 i 29/94), Vlada Republike Hrvatske
je na sjednici održanoj 26. rujna 1996. donijela

## **ODLUKU**

### **O OSNIVANJU I ZADACIMA NACIONALNOG ODBORA ZA IZRADBU NACIONALNOG PROGRAMA DJELOVANJA ZA DJECU U REPUBLICI HRVATSKOJ**

I.

Osniva se Nacionalni odbor za izradbu Nacionalnog programa djelovanja
za djecu u Republici Hrvatskoj (u daljnjem tekstu: Nacionalni odbor).

Nacionalni odbor čine:

- dr. Ljerka Mintas Hodak, potpredsjednica Vlade Republike

  predsjednica Hrvatske,

- Vera Babić, Ministarstvo rada i socijalne skrbi,

- mr. Dubravka Šimonović, Ministarstvo vanjskih poslova,

- Ankica Kuštan, Ministarstvo financija,

- Sanja Nikčević, Ministarstvo kulture,

- Stanislava Galović, Ministarstvo pravosuđa,

- Vlatka Đurković, Ministarstvo prostornog uređenja,

graditeljstva i stanovanja,

- Marija Ivanković, Ministarstvo prosvjete i športa,

- Ivan Hodalić, Ministarstvo razvitka i obnove,

- Marcella Kranjčec, Ministarstvo obrane,

- Zvonimir Krajačić, Ministarstvo unutarnjih poslova,

- Silvija Trgovec-Greif, Ministarstvo uprave,

- Danica Kramarić, Ministarstvo zdravstva,

- Jadranka Hergić, Ministarstvo gospodarstva,

- Mila Butigan, Državni zavod za statistiku,

- mr. Daniela Balentović, Ured za prognanike i izbjeglice,

- mr. Darija Remeta, Ured za žrtve rata.

II.

Članovi Nacionalnog odbora kao predstavnici ministarstva, odnosno drugih
tijela Vlade Republike Hrvatske, u izradbu Nacionalnog programa uključit
će stručnjake iz područja znanosti i prakse koji se bave zaštitom djece
u Republici Hrvatskoj, te predstavnike nevladinih udruga koje u svom djelokrugu
imaju skrb o djeci.

III.

Nacionalni odbor objedinjuje izradbu Nacionalnog programa djelovanja
za djecu u Republici Hrvatskoj te uređuje obim i sadržaj programa, sukladno
odrednicama Plana djelovanja za primjenu Deklaracije o opstanku, zaštiti
i razvoju djece u devedesetim godinama donijete 30. rujna 1990. godine
na Svjetskom sastanku na vrhu posvećenom djeci.

IV.

Nacionalni odbor predložit će Nacionalni program djelovanja za djecu
u Republici Hrvatskoj na usvajanje Vladi Republike Hrvatske.

V.

Nacionalni odbor prati provedbu i djelotvornost Nacionalnog programa
djelovanja za djecu u Republici Hrvatskoj.

VI.

Administrativne i tehničke poslove za potrebe Nacionalnog odbora obavljat
će Ministarstvo rada i socijalne skrbi.

VII.

Ova Odluka stupa na snagu danom donošenja, a objavit će se u "Narodnim
novinama".

Klasa: 550-05/96-01/03
Urbroj: 5030104-96-1
Zagreb, 26. rujna 1996.

Predsjednik
**mr. Zlatko Mateša,** v. r.

Odluka, NN 81/1996-1415
## Rješenje o imenovanju povjerenika Vlade Republike Hrvatske u Općini Opuzen

### NN 81/1996 (2.10.1996.), Rješenje o imenovanju povjerenika Vlade Republike Hrvatske u Općini Opuzen

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
82. Zakona o lokalnoj samoupravi i upravi ("Narodne novine", br. 90/92,
94/93 i 117/93), Vlada Republike Hrvatske je na sjednici održanoj 26. rujna
1996. godine donijela

## **RJEŠENJE**

### **O IMENOVANJU POVJERENIKA VLADE REPUBLIKE HRVATSKE U OPĆINI OPUZEN**

1. Imenuje se HARI POPIĆ povjerenikom Vlade Republike Hrvatske u Općini
Opuzen.

2. Povjerenik Vlade dužan je nastupiti danom primitka ovog rješenja.

3. Povjerenik Vlade može imenovati pomoćnika, koji će mu pomagati u
obnašanju ovlasti iz djelokruga rada povjerenika.

4. Povjerenik Vlade odgovara za svoj rad Vladi Republike Hrvatske i
Ministarstvu uprave.

5. Povjerenik Vlade podnosi izvješće o svom radu Vladi Republike Hrvatske
putem Ministarstva uprave.

6. Ovo rješenje objavit će se u "Narodnim novinama".

Klasa: 080-02/96-01/38
Urbroj: 50304/2-96-01
Zagreb, 26. rujna 1996.

Predsjednik
**mr. Zlatko Mateša,** v. r.

Rješenje, NN 81/1996-1416
## Rješenje o imenovanju Križana Kere tajnikom Ministarstva poljoprivrede i šumarstva

### NN 81/1996 (2.10.1996.), Rješenje o imenovanju Križana Kere tajnikom Ministarstva poljoprivrede i šumarstva

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
41. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 26. rujna 1996. godine
donijela

## **RJEŠENJE**

### **O IMENOVANJU TAJNIKA MINISTARSTVA POLJOPRIVREDE I ŠUMARSTVA**

Imenuje se KRIŽAN KERO tajnikom Ministarstva poljoprivrede i šumarstva.

Klasa: 080-02/96-05/32
Urbroj: 50304/2-96-01
Zagreb, 26. rujna 1996.

Predsjednik
**mr. Zlatko Mateša,** v. r.

Rješenje, NN 81/1996-1417
## Rješenje o razrješenju mr. Zlatka Dominikovića dužnosti ravnatelja Hrvatskog stočarsko selekcijskog centra

### NN 81/1996 (2.10.1996.), Rješenje o razrješenju mr. Zlatka Dominikovića dužnosti ravnatelja Hrvatskog stočarsko selekcijskog centra

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92, 55/92 i 29/94) i članka
4. stavka 3. Uredbe o Hrvatskom stočarsko selekcijskom centru ("Narodne
novine", broj 63/94), Vlada Republike Hrvatske je na sjednici održanoj
26. rujna 1996. godine donijela

## **RJEŠENJE**

### **O RAZRJEŠENJU RAVNATELJA HRVATSKOG STOČARSKO SELEKCIJSKOG CENTRA**

Razrješuje se mr. ZLATKO DOMINIKOVIĆ dužnosti ravnatelja Hrvatskog stočarsko
selekcijskog centra.

Klasa: 080-02/96-02/80
Urbroj: 50304/2-96-01
Zagreb, 26. rujna 1996.

Predsjednik
**mr. Zlatko Mateša,** v. r.

Rješenje, NN 81/1996-1418
## Rješenje o imenovanju Miljenka Ernoića ravnateljem Hrvatskog stočarsko selekcijskog centra

### NN 81/1996 (2.10.1996.), Rješenje o imenovanju Miljenka Ernoića ravnateljem Hrvatskog stočarsko selekcijskog centra

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92, 55/92 i 29/94) i članka
6. stavka 1. Uredbe o Hrvatskom stočarsko selekcijskom centru ("Narodne
novine", broj 63/94), Vlada Republike Hrvatske je na sjednici održanoj
26. rujna 1996. godine donijela

## **RJEŠENJE**

### **O IMENOVANJU RAVNATELJA HRVATSKOG STOČARSKO SELEKCIJSKOG CENTRA**

Imenuje se MILJENKO ERNOIĆ ravnateljem Hrvatskog stočarsko selekcijskog
centra.

Klasa: 080-02/96-05/35
Urbroj: 50304/2-96-01
Zagreb, 26. rujna 1996.

Predsjednik
**mr. Zlatko Mateša,** v. r.

Rješenje, NN 81/1996-1419
## Rješenje o razrješenju Josipa Pankretića dužnosti člana Upravnog vijeća Hrvatskog stočarsko selekcijskog centra

### NN 81/1996 (2.10.1996.), Rješenje o razrješenju Josipa Pankretića dužnosti člana Upravnog vijeća Hrvatskog stočarsko selekcijskog centra

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92, 55/92 i 29/94) i članka
4. stavka 3. Uredbe o Hrvatskom stočarsko selekcijskom centru ("Narodne
novine", broj 63/94), Vlada Republike Hrvatske je na sjednici održanoj
26. rujna 1996. godine donijela

## **RJEŠENJE**

### **O RAZRJEŠENJU ČLANA UPRAVNOG VIJEĆA HRVATSKOG STOČARSKO SELEKCIJSKOG CENTRA**

Razrješuje se JOSIP PANKRETIĆ dužnosti člana Upravnog vijeća Hrvatskog
stočarsko selekcijskog centra.

Klasa: 080-02/96-02/78
Urbroj: 50304/2-96-01
Zagreb, 26. rujna 1996.

Predsjednik
**mr. Zlatko Mateša,** v. r.

Rješenje, NN 81/1996-1420
## Rješenje o imenovanju mr. Zlatka Dominikovića članom Upravnog vijeća Hrvatskog stočarsko selekcijskog centra

### NN 81/1996 (2.10.1996.), Rješenje o imenovanju mr. Zlatka Dominikovića članom Upravnog vijeća Hrvatskog stočarsko selekcijskog centra

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", broj 41/90, 8/91, 14/91, 53A/91, 9/92, 55/92 i 29/94) i članka
4. stavka 3. Uredbe o Hrvatskom stočarsko selekcijskom centru ("Narodne
novine", broj 63/94), Vlada Republike Hrvatske je na sjednici održanoj
26. rujna 1996. godine donijela

## **RJEŠENJE**

### **O IMENOVANJU ČLANA UPRAVNOG VIJEĆA HRVATSKOG STOČARSKO SELEKCIJSKOG CENTRA**

Imenuje se mr. ZLATKO DOMINIKOVIĆ članom Upravnog vijeća Hrvatskog stočarsko
selekcijskog centra.

Klasa: 080-02/96-05/34
Urbroj: 50304/2-96-01
Zagreb, 26. rujna 1996.

Predsjednik
**mr. Zlatko Mateša,** v. r.

Rješenje, NN 81/1996-1421
## Rješenje o imenovanju predsjednika i članova Komisije za ustanovljenje služnosti plodouživanja na poljoprivrednom zemljištu u vlasništvu Republike Hrvatske za Županiju koprivničko-križevačku

### NN 81/1996 (2.10.1996.), Rješenje o imenovanju predsjednika i članova Komisije za ustanovljenje služnosti plodouživanja na poljoprivrednom zemljištu u vlasništvu Republike Hrvatske za Županiju koprivničko-križevačku

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), članka 39.
stavka 3. Zakona o poljoprivrednom zemljištu ("Narodne novine, br. 54/94
- pročišćeni tekst i 48/95) i članka 10. stavka 2. Uredbe o mjerilima i
postupku osnivanja služnosti plodouživanja ("Narodne novine", broj 61/96),
Vlada Republike Hrvatske je na sjednici održanoj 26. rujna 1996. godine
donijela

## **RJEŠENJE**

### **O IMENOVANJU PREDSJEDNIKA I ČLANOVA KOMISIJE ZA USTANOVLJENJE SLUŽNOSTI PLODOUŽIVANJA NA POLJOPRIVREDNOM ZEMLJIŠTU U VLASNIŠTVU REPUBLIKE HRVATSKE ZA ŽUPANIJU KOPRIVNIČKO-KRIŽEVAČKU**

1. Imenuje se IVAN STANČER predsjednikom Komisije za ustanovljenje služnosti
plodouživanja na poljoprivrednom zemljištu u vlasništvu Republike Hrvatske
za Županiju Koprivničko-
-Križevačku.

2. Za članove Komisije za ustanovljenje služnosti plodouživanja na poljoprivrednom
zemljištu u vlasništvu Republike Hrvatske za Županiju Koprivničko-Križevačku,
imenuju se:

- NIKOLA GREGUR

- IVAN TOMIĆ

- IVAN SKEC

- JADRANKA ČAPALIJA

- ZVONIMIR PEROŠ

- SREĆKO LADIŠIĆ.

Klasa: 080-02/96-05/37
Urbroj: 50304/2-96-01
Zagreb, 26. rujna 1996.

Predsjednik
**mr. Zlatko Mateša,** v. r.

Rješenje, NN 81/1996-1422
## Rješenje o imenovanju predsjednika i članova Komisije za ustanovljenje služnosti plodouživanja na poljoprivrednom zemljištu u vlasništvu Republike Hrvatske za Županiju krapinsko-zagorsku

### NN 81/1996 (2.10.1996.), Rješenje o imenovanju predsjednika i članova Komisije za ustanovljenje služnosti plodouživanja na poljoprivrednom zemljištu u vlasništvu Republike Hrvatske za Županiju krapinsko-zagorsku

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), članka 39.
stavka 3. Zakona o poljoprivrednom zemljištu ("Narodne novine", br. 54/94
- pročišćeni tekst i 48/95) i članka 10. stavka 2. Uredbe o mjerilima i
postupku osnivanja služnosti plodouživanja ("Narodne novine", broj 61/96),
Vlada Republike Hrvatske je na sjednici održanoj 26. rujna 1996. godine
donijela

## **RJEŠENJE**

### **O IMENOVANJU PREDSJEDNIKA I ČLANOVA KOMISIJE ZA USTANOVLJENJE SLUŽNOSTI PLODOUŽIVANJA NA POLJOPRIVREDNOM ZEMLJIŠTU U VLASNIŠTVU REPUBLIKE HRVATSKE ZA ŽUPANIJU KRAPINSKO-ZAGORSKU**

1. Imenuje se ŽELIMIR HITREC predsjednikom Komisije za ustanovljenje
služnosti plodouživanja na poljoprivrednom zemljištu u vlasništvu Republike
Hrvatske za Županiju Krapinsko-Zagorsku.

2. Za članove Komisije za ustanovljenje služnosti plodouživanja na poljoprivrednom
zemljištu u vlasništvu Republike Hrvatske za Županiju Krapinsko-Zagorsku,
imenuju se:

- ZDRAVKO CESAREC

- ŠTEFICA LOVRENČIĆ

- MIRJANA VALJAVEC

- VJEKOSLAV ŠANJUG.

Klasa: 080-02/96-05/36
Urbroj: 50304/2-96-01
Zagreb, 26. rujna 1996.

Predsjednik
**mr. Zlatko Mateša,** v. r.

Rješenje, NN 81/1996-1423
## Odluka o prijenosu u vlasništvo zemljišta (šume)

### NN 81/1996 (2.10.1996.), Odluka o prijenosu u vlasništvo zemljišta (šume)

# **Komisija za stambeni i poslovni prostor**

Na temelju točke I. Odluke o osnivanju i imenovanju predsjednika i članova
Komisije za stambeni i poslovni prostor Vlade Republike Hrvatske donesene
na sjednici Vlade 14. prosinca 1995. godine - klasa: 022-03/95-01/03, urbroj:
5030102-5-6 Komisija za stambeni i poslovni prostor Vlade Republike Hrvatske
na sjednici od 23. rujna 1996. godine donijela je

## **ODLUKU**

### **O PRIJENOSU U VLASNIŠTVO ZEMLJIŠTA (ŠUME)**

I

Hvarsko-bračko-viškoj biskupiji prenosi se u vlasništvo 1/4 dijela čest.
zem. 304/3 šuma upisane u z.k. ul. br. 508 Brusje.

II

Ova odluka stupa na snagu danom objave u "Narodnim novinama".

Klasa: 940-06/96-01/03
Urbroj: 50305-96
Zagreb, 23. rujna 1996.

Predsjednik
**mr. Zlatko Mateša,** v. r.

Odluka, NN 81/1996-1424
## Odluka o imenovanju sudaca Općinskog suda u Pločama i Općinskog suda u Rijeci

### NN 81/1996 (2.10.1996.), Odluka o imenovanju sudaca Općinskog suda u Pločama i Općinskog suda u Rijeci

# **DRŽAVNO SUDBENO VIJEĆE**

Na temelju članka 121. stavak 1. Ustava Republike Hrvatske ("Narodne
novine", broj 56/90) i članka 12. stavak 1. alineja 1. Zakona o Državnom
sudbenom vijeću ("Narodne novine", broj 58/93), Državno sudbeno vijeće
na sjednici održanoj 11. srpnja 1996. godine, donijelo je

## **ODLUKU**

### **O IMENOVANJU SUDACA OPĆINSKIH SUDOVA**

I.

Za suca *Općinskog suda u Pločama* imenuje se:

1. **Darko Jelčić,** sudski savjetnik u Općinskom sudu u Pločama,

Za suce *Općinskog suda u Rijeci* imenuju se:

1. **Vedrana Barbalić Biasiol,** sudac Općinskog suda u Rijeci,

2. **Barica Blažek,** sudac Općinskog suda u Rijeci,

3. **Vlado Bosner,** sudac Općinskog suda u Rijeci,

4. **Ingrid Bučković,** odvjetnička pripravnica iz Rijeke

5. **Nataša Citković Pulko,** sudski savjetnik u Općinskom sudu u
Rijeci

6. **Gordana Denona,** odvjetnica u Rijeci

7. **Božana Eržić,** sudski savjetnik u Općinskom sudu u Rijeci

8. S**vjetlana Greblo,** sudski savjetnik u Općinskom sudu u Rijeci

9. **Snježana Grubišić Grahovac,** diplomirani pravnik iz Rijeke

10. **Snježana Horvat Paliska,** odvjetnica u Rijeci

11. **Sandra Juranović,** sudac Općinskog suda u Rijeci

12. **Andrea Jurković Venturini,** odvjetnica u Rijeci

13. **Darija Knez Grbčić,** sudac Općinskog suda u Rijeci

14. **Lana Kučan,** sudski savjetnik u Općinskom sudu u Rijeci

15. **Ines Kundić,** sudski savjetnik u Općinskom sudu u Rijeci

16. **Goranka Lovrić,** sudac Općinskog suda u Rijeci

17. **Darko Lupi,** sudac Općinskog suda u Rijeci

18. **Joško Meštrov Uroda,** sudski savjetnik u Općinskom sudu u
Rijeci

19. **Mladenka Paro Rudić,** sudac Općinskog suda u Rijeci

20. **Rajko Pavlica,** sudac Općinskog suda u Rijeci

21. **Vasilija Perić,** sudac Općinskog suda u Rijeci

22. **Helena Pezelj,** odvjetnica u Rijeci

23. **Neda Radaić Hadžović,** sudac Općinskog suda u Rijeci

24. **Nela Radičević,** sudac Općinskog suda u Rijeci

25. **Velimir Radošević,** diplomirani pravnik iz Rijeke

26. **Vlado Skorup,** sudac Općinskog suda u Rijeci

27. **Srebrenka Šantić,** sudac Općinskog suda u Rijeci

28. **Irena Štimac,** sudac Općinskog suda u Rijeci

29. **Loreta Tomašević,** sudac Općinskog suda u Rijeci

30. **Damir Vinketa,** diplomirani pravnik iz Rijeke

31. **Helena Vlahov Kozomara,** diplomirani pravnik iz Rijeke

32. **Andreja Žigante,** odvjetnica u Rijeci

II.

Imenovani suci općinskih sudova stupit će na dužnost dana 30. srpnja
1996. godine.

Broj: ID-46/1996.
Zagreb, 11. srpnja 1996.

Predsjednik
Državnog sudbenog vijeća
**Ante Potrebica,** v. r.

Odluka, NN 81/1996-1428
## Izmjena Naputka za provedbu Uredbe o izmjenama i dopunama Zakona o platnom prometu u zemlji

### NN 81/1996 (2.10.1996.), Izmjena Naputka za provedbu Uredbe o izmjenama i dopunama Zakona o platnom prometu u zemlji

# **DRŽAVNO SUDBENO VIJEĆE**

Na temelju članka 12. i članka 13. stavak 2. ("Narodne novine", broj
24/96.) Uredbe o izmjenama i dopunama Zakona o platnom prometu u zemlji
glavni direktor Zavoda za platni promet donosi

## **IZMJENU**

### **NAPUTKA ZA PROVEDBU UREDBE O IZMJENAMA I DOPUNAMA ZAKONA O PLATNOM PROMETU U ZEMLJI**

Točka 1.

U Naputku za provedbu Uredbe o izmjenama i dopunama Zakona o platnom
prometu u zemlji ("Narodne novine", broj 18/95. i 45/95.) u točki 1. stavak
4. mijenja se i glasi:

"Sudionici i druge ovlaštene organizacije naloge iz prethodnih stavki
ove točke podnose Zavodu u vremenu od 8 do 15 sati, a uplate gotovine na
blagajni Zavoda obavljaju od 12 do 15 sati."

Točka 2.

U točki 2. u stavku 3. i 4. riječ "11" zamjenjuje se riječju "12".

Točka 3.

U točki 2a. u stavku 3. riječ "11" zamjenjuje se riječju "12".

Točka 4.

Ova Izmjena Naputka stupa na snagu 1. listopada 1996. godine.

Broj: II-1817/96
Zagreb, 26. rujna 1996.

Glavni direktor
**mr. Bogomil Cota,** v. r.

Naputak, NN 81/1996-1430
## Stopa rasta proizvođačkih cijena industrijskih proizvoda u rujnu 1996. godine

### NN 81/1996 (2.10.1996.), Stopa rasta proizvođačkih cijena industrijskih proizvoda u rujnu 1996. godine

# **OBJAVE**

Na temelju članka 9. Zakona o porezu na dobit ("Narodne novine" broj
109/93.), Državni zavod za statistiku objavljuje

## **STOPU RASTA**

### **PROIZVOĐAČKIH CIJENA INDUSTRIJSKIH PROIZVODA U RUJNU 1996. GODINE**

Stopa rasta proizvođačkih cijena industrijskih proizvoda u rujnu 1996.
godine u odnosu na kolovoz 1996. godine, iznosi: **0,1**

Klasa: 957-04/96-01/65
Urbroj: 555-05-04-96-65
Zagreb, 1. listopada 1996.

Ravnatelj
**mr. sc. Ivan Rusan,** v. r.

Ostalo, NN 81/1996-1431
## Indeks cijena na malo u Republici Hrvatskoj u rujnu 1996. godine

### NN 81/1996 (2.10.1996.), Indeks cijena na malo u Republici Hrvatskoj u rujnu 1996. godine

# **OBJAVE**

Državni zavod za statistiku objavljuje

## **INDEKS**

### **CIJENA NA MALO U REPUBLICI HRVATSKOJ U RUJNU 1996. GODINE**

Indeks cijena na malo u Republici Hrvatskoj u rujnu 1996. godine u odnosu
na kolovoz 1996. godine iznosi: **100,1**

Klasa: 957-04/96-01/64
Urbroj: 555-05-04-96-64
Zagreb: 1. listopada 1996.

Ravnatelj
**mr. sc. Ivan Rusan,** v. r.

Ostalo, NN 81/1996-1432
## Ispravak Naredbe o određivanju proizvoda i usluga za koje se dostavljaju prijave cjenika odnosno tarifa

### NN 81/1996 (2.10.1996.), Ispravak Naredbe o određivanju proizvoda i usluga za koje se dostavljaju prijave cjenika odnosno tarifa

# OBJAVE

Nakon izvršenog uspoređivanja s izvornim tekstom utvrđena je tiskarska
pogreška u Naredbi o određivanju proizvoda i usluga za koje se dostavljaju
prijave cjenika odnosno tarifa, objavljenoj u "Narodnim novinama" br. 78
od 20. rujna 1996. godine te se daje

## **ISPRAVAK**

### **NAREDBE O ODREĐIVANJU PROIZVODA I USLUGA ZA KOJE SE DOSTAVLJAJU PRIJAVE CJENIKA ODNOSNO TARIFA**

U točki II. podtočki 20. umjesto riječi "planski" treba stajati riječ
"pilanski".

Urbroj: 50501-96-723
Zagreb, 30. rujna 1996.

Glavni i odgovorni urednik
**Marijan Prus,** v. r.

Naredba, NN 81/1996-1433
## Uredba o izmjenama Zakona o obrtu

### NN 82/1996 (4.10.1996.), Uredba o izmjenama Zakona o obrtu

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 72/95), Vlada Republike Hrvatske
je na sjednici održanoj 3. listopada 1996. godine donijela

## **UREDBU**

### **O IZMJENAMA ZAKONA O OBRTU**

Članak 1.

U Zakonu o obrtu ("Narodne novine", broj 77/93) članak 83. mijenja se
i glasi:

Članak 83.

Fizičke osobe kojima je obavljanje obrta odobreno po prijašnjim propisima
uskladit će poslovanje s odredbama ovoga Zakona do 31. prosinca 1996. godine.

Fizičkim osobama iz stavka 1. ovog članka koje po ovome Zakonu više
ne mogu obavljati obrt ili ne usklade poslovanje s odredbama ovog Zakona
do 31. prosinca 1996. godine, prestaje obrt po sili zakona što će nadležni
županijski ured odnosno Ured Grada Zagreba utvrditi rješenjem".

Članak 2.

U članku 84. riječi: "do 30. lipnja 1995. godine" zamjenjuju se riječima:
"do 31. prosinca 1996. godine".

Članak 3.

Ova Uredba stupa na snagu danom objave u "Narodnim novinama".

Klasa: 311-01/93-01/01
Urbroj: 5030105-96-7
Zagreb, 3. listopada 1996.

Predsjednik
mr. **Zlatko Mateša,** v. r.

Uredba, NN 82/1996-1434
## Odluka o zaduženju Republike Hrvatske kod Dresdner Bank Luxembourg

### NN 82/1996 (4.10.1996.), Odluka o zaduženju Republike Hrvatske kod Dresdner Bank Luxembourg

# VLADA REPUBLIKE HRVATSKE

Na temelju članka 33. Zakona o izvršavanju Državnog proračuna Republike
Hrvatske za 1996. godinu ("Narodne novine", broj 9/96), Vlada Republike
Hrvatske je na sjednici održanoj 3. listopada 1996. godine, donijela

## **ODLUKU**

### **O ZADUŽENJU REPUBLIKE HRVATSKE KOD DRESDNER BANK LUXEMBOURG**

I.

Radi izvršenja izdataka utvrđenih Državnim proračunom za 1996. godinu,
Republika Hrvatska zadužuje se uzimanjem sindiciranog kredita od 200.000.000,00
DEM kod Dresdner Bank Luxembourg, kao voditelja međunarodnog sindikata
banaka.

II.

Kredit iz točke I. ove Odluke odobrava se na rok od 2 godine, uz kamatnu
stopu u visini šestomjesečnog LIBOR-a za DEM uvećanog za 1,75%.

III.

Ovlašćuje se ministar financija za zaključenje ugovora sukladno točkama
I. i II. ove Odluke.

IV.

Ova Odluka stupa na snagu danom donošenja, a objavit će se u "Narodnim
novinama".

Klasa: 441-03/96-01/15
Urbroj: 5030114-96-1
Zagreb, 3. listopada 1996.

Predsjednik
**mr. Zlatko Mateša,** v. r.

Odluka, NN 82/1996-1435
## Odluka o osnivanju Povjerenstva za provedbu izbora u Istočnoj Slavoniji, Baranji i Zapadnom Srijemu

### NN 82/1996 (4.10.1996.), Odluka o osnivanju Povjerenstva za provedbu izbora u Istočnoj Slavoniji, Baranji i Zapadnom Srijemu

# **VLADA REPUBLIKE HRVATSKE**

Na temelju članka 19. i članka 23. stavka 3. Zakona o Vladi Republike
Hrvatske ("Narodne novine", br. 41/90, 8/91, 14/91, 53A/91, 9/92, 55/92
i 29/94), Vlada Republike Hrvatske je na sjednici održanoj 3. listopada
1996. godine donijela

## **ODLUKU**

### **O OSNIVANJU POVJERENSTVA ZA PROVEDBU IZBORA U ISTOČNOJ SLAVONIJI, BARANJI I ZAPADNOM SRIJEMU**

I.

Osniva se Povjerenstvo za provedbu izbora u Istočnoj Slavoniji, Baranji
i Zapadnom Srijemu (u daljnjem tekstu: Povjerenstvo).

II.

Za članove Povjerenstva imenuju se:

- Davorin Mlakar, ministar uprave, predsjednik Povjerenstva;

- prof. dr. Božidar Bakotić, redovni profesor na Pravnom fakultetu Sveučilišta
u Zagrebu, član

- Branko Hrvatin, sudac Županijskog suda u Zagrebu, član;

- Ruža Šimunec, načelnica odjela u Ministarstvu uprave, član;

- Zorica Matković, načelnica Odjela za konzularne poslove u Ministarstvu
vanjskih poslova, član;

- Neven Pelicarić, zamjenik načelnika u Odjelu za UN u Ministarstvu
vanjskih poslova, član;

- Dražen Švagelj, gradonačelnik Grada Vinkovaca, član.

III.

Ova Odluka stupa na snagu danom objave u "Narodnim novinama"

Klasa: 004-01/96-01/17
Urbroj: 5030102-96-1
Zagreb, 3. listopada 1996.

Predsjednik
**mr. Zlatko Mateša,** v. r.

Odluka, NN 82/1996-1436
## Odluka o darovanju poljoprivrednog zemljišta u vlasništvu države Đuri Mikšecu

### NN 82/1996 (4.10.1996.), Odluka o darovanju poljoprivrednog zemljišta u vlasništvu države Đuri Mikšecu

# **VLADA REPUBLIKE HRVATSKE**

Na temelju članka 3. stavka 2. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), a u svezi
s člankom 40. stavkom 1. Zakona o poljoprivrednom zemljištu ("Narodne novine",
br. 54/94 - pročišćeni tekst i 48/95), Vlada Republike Hrvatske je na sjednici
održanoj 26. rujna 1996. godine, donijela

## **ODLUKU**

### **O DAROVANJU POLJOPRIVREDNOG ZEMLJIŠTA U VLASNIŠTVU DRŽAVE ĐURI MIKŠECU**

I.

Đuri Mikšecu, razvojačenom a nezaposlenom sudioniku Domovinskog rata,
iz Nove Rače, Kozarevac Račanski 90, daruje se poljoprivredno zemljište
u vlasništvu države.

II.

Darovano poljoprivredno zemljište je prema Izvatku iz zemljišne knjige
Općinskog suda u Bjelovaru, u k.o. Kozarevac Račanski, z.k.ul. br. 133,
označeno s:

- k.č. br. 201, oranica 5. klase, površine 9 ha, 05 a, 90 m˛,

upisano kao društveno vlasništvo, s pravom korištenja DP "Ratarstvo"
Bjelovar.

III.

Ovlašćuje se ministar poljoprivrede i šumarstva da, u ime Republike
Hrvatske, sa Đurom Mikšecom iz Nove Rače, Kozarevac Račanski 90, sklopi
ugovor o darovanju predmetnog zemljišta.

IV.

Ova Odluka stupa na snagu danom objave u "Narodnim novinama."

Klasa: 945-02/96-01/01
Urbroj: 5030107-96-38
Zagreb, 26. rujna 1996.

Predsjednik
**mr. Zlatko Mateša,** v. r.

Odluka, NN 82/1996-1437
## Odluka o darovanju poljoprivrednog zemljišta u vlasništvu države Željku Urhu

### NN 82/1996 (4.10.1996.), Odluka o darovanju poljoprivrednog zemljišta u vlasništvu države Željku Urhu

# VLADA REPUBLIKE HRVATSKE

Na temelju članka 3. stavka 2. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), a u svezi
s člankom 40. stavkom 1. Zakona o poljoprivrednom zemljištu ("Narodne novine",
broj 54/94 - pročišćeni tekst i 48/95), Vlada Republike Hrvatske je na
sjednici održanoj 26. rujna 1996. godine, donijela

## **ODLUKU**

### **O DAROVANJU POLJOPRIVREDNOG ZEMLJIŠTA U VLASNIŠTVU DRŽAVE ŽELJKU URHU**

I.

Željku Urhu, razvojačenom a nezaposlenom sudioniku Domovinskog rata,
iz Bjelovara, Letičani 17, daruje se poljoprivredno zemljište u vlasništvu
države.

II.

Darovano poljoprivredno zemljište je prema Izvatku iz zemljišne knjige
Općinskog suda u Bjelovaru, i Izvodu iz posjedovnog lista br. 849 Ureda
za katastar i geodetske poslove Bjelovar, u k.o. Gornje Plavnice, z.k.ul.
br. 3269, označeno s:

- k.č. br. 1857/3, oranica klase 6, površine 6 ha 94 a 19 m˛,

- k.č. br. 1857/4, oranica klase 6, površine 17 a 91 m˛,

- k.č. br. 1857/5, oranica klase 6, površine 6 ha, 18 a 52 m˛

Ukupno: 13 ha 30 a 62 m˛,

upisano kao društveno vlasništvo s pravom korištenja "Ratarstva" poduzeća
za proizvodnju i promet poljoprivrednih proizvoda, Bjelovar.

III.

Ovlašćuje se ministar poljoprivrede i šumarstva da, u ime Republike
Hrvatske, sa Željkom Urhom iz Bjelovara, Letičani 17, sklopi ugovor o darovanju
predmetnog zemljišta.

IV.

Ova Odluka stupa na snagu danom objave u "Narodnim novinama".

Klasa: 945-02/96-01/01
Urbroj: 5030107-96-46
Zagreb, 26. rujna 1996.

Predsjednik
**mr. Zlatko Mateša,** v. r.

Odluka, NN 82/1996-1438
## Pravilnik o izmjeni Pravilnika o načinu obavljanja poslova razminiranja

### NN 82/1996 (4.10.1996.), Pravilnik o izmjeni Pravilnika o načinu obavljanja poslova razminiranja

# **MINISTARSTVO UNUTARNJIH POSLOVA**

Na temelju članka 27. stavak 1. Zakona o razminiranju ("Narodne novine"
broj 19/96) ministar unutarnjih poslova donosi

## **PRAVILNIK**

### **O IZMJENI PRAVILNIKA O NAČINU OBAVLJANJA POSLOVA RAZMINIRANJA**

Članak 1.

U Pravilniku o načinu obavljanja poslova razminiranja ("Narodne novine"
broj 26/96) u članku 13. stavak 1. mijenja se i glasi:

"Osobna nadzorna knjižica pravokutnog je oblika, izmjere 146¤86,5 mm,
ukoričena koricama narančaste boje, a sastoji se od 53 obrojčanih stranica."

Članak 2.

Obrazac 1 iz članka 13. Pavilnika zamjenjuje se novim obrascem 1, koji
je tiskan uz ovaj Pravilnik i njegov je sastavni dio.

Članak 3.

Ovaj Pravilnik stupa na snagu danom objave u "Narodnim novinama".

Broj: 511-01-64-33688/1-96.
Zagreb, 24. rujna 1996.

Ministar
**Ivan Jarnjak,** v. r.

![](dodatni/365382.gif)

![](dodatni/365383.gif)

Pravilnik, NN 82/1996-1439
## Rješenje o utvrđivanju cijene obrasca dozvole za miniranje

### NN 82/1996 (4.10.1996.), Rješenje o utvrđivanju cijene obrasca dozvole za miniranje

# **MINISTARSTVO UNUTARNJIH POSLOVA**

Na temelju članka 4. Pravilnika o dozvoli za miniranje ("Narodne novine"
broj 7/96.), ministar unutarnjih poslova donosi

## **RJEŠENJE**

### **O UTVRĐIVANJU CIJENE OBRASCA DOZVOLE ZA MINIRANJE**

I

Za obrazac izdane dozvole za miniranje građanin plaća naknadu u iznosu
od 25 kn.

II

Sredstva od naknada za obrasce izdane dozvole za miniranje iz točke
I ovog Rješenja knjižit će se na poseban račun i mogu se upotrijebiti samo
za ponovnu nabavku istih i podmirenje ostalih izdataka u svezi s njihovim
izdavanjem.

III

Ovo Rješenje stupa na snagu danom objave u "Narodnim novinama".

Broj: 511-01-01-3265/96.
Zagreb, 24. rujna 1996.

Ministar
**Ivan Jarnjak,** v. r.

Rješenje, NN 82/1996-1440
## Odluka o odobrenju prospekta i izdavanja vrijednosnih papira "Slatinskoj banci" d.d. Slatina

### NN 82/1996 (4.10.1996.), Odluka o odobrenju prospekta i izdavanja vrijednosnih papira "Slatinskoj banci" d.d. Slatina

# **MINISTARSTVO FINANCIJA**

## **Komisija za vrijednosne papire**

Na temelju članka 12. stavka 1. toč. 2., članka 20. stavka 1. i članka
106. stavka 3. Zakona o izdavanju i prometu vrijednosnim papirima ("Narodne
novine", broj 107/95.), Komisija za vrijednosne papire, u povodu zahtjeva
"Slatinske banke" d. d., Slatina, V. Nazora 2, od 09. srpnja 1996. za odobrenje
prospekta i izdavanja treće emisije dionica, donijela je

## **ODLUKU**

### **O ODOBRENJU PROSPEKTA I IZDAVANJA VRIJEDNOSNIH PAPIRA**

1. "Slatinskoj banci", d. d. Slatina, V. Nazora 2 odobrava se Prospekt
za izdavanje treće emisije dionica uz obvezu objave.

2. "Slatinskoj banci", d. d. odobrava se izdavanje vrijednosnih papira
treće emisije dionica u svoti od 11.100.000,00 kuna i to 27.750 redovnih
dionica, serije "A", pojedinačne nominalne vrijednosti od 400,00 kuna po
dionici.

3. Ova odluka objavljuje se u "Narodnim novinama".

Klasa: 450-08/96-01/142
Urbroj: 513-11/96-2
Zagreb, 18. srpnja 1996.

Predsjednik Komisije
**mr. Božo Prka,** v. r.

Odluka, NN 82/1996-1441
## Odluka o odobrenju prospekta i izdavanja vrijednosnih papira "Međimurskoj banci" d.d. Čakovec

### NN 82/1996 (4.10.1996.), Odluka o odobrenju prospekta i izdavanja vrijednosnih papira "Međimurskoj banci" d.d. Čakovec

# MINISTARSTVO FINANCIJA

## Komisija za vrijednosne papire

Na temelju članka 12. stavka 1. toč. 2., članka 20. stavka 1. i članka
106. stavka 3. Zakona o izdavanju i prometu vrijednosnim papirima ("Narodne
novine", broj 107/95.), Komisija za vrijednosne papire, u povodu zahtjeva
"Međimurske banke" d. d.. Čakovec, V. Morandinija 37, od 27. lipnja 1996.
za odobrenje prospekta i izdavanja četvrte emisije dionica, donijela je

## **ODLUKU**

### **O ODOBRENJU PROSPEKTA I IZDAVANJA VRIJEDNOSNIH PAPIRA**

1. "Međimurskoj banci", d.d. Čakovec, V. Morandinija 37 odobrava se
Prospekt za izdavanje četvrte emisije dionica uz obvezu objave.

2. "Međimurskoj banci", d.d. odobrava se izdavanje vrijednosnih papira
četvrte emisije dionica u svoti od 37.500.000,00 kuna i to 75.000 redovnih
dionica, te 18.750 povlaštenih dionica pojedinačne nominalne vrijednosti
od 400,00 kuna po dionici.

3. Ova odluka objavljuje se u "Narodnim novinama".

Klasa: 450-08/96-01/105
Urbroj: 513-11/96-2
Zagreb, 15. srpnja 1996.

Predsjednik Komisije
**mr. Božo Prka,** v. r.

Odluka, NN 82/1996-1442
## Rješenje o određivanju Referentnog centra za epidemiologiju Ministarstva zdravstva

### NN 82/1996 (4.10.1996.), Rješenje o određivanju Referentnog centra za epidemiologiju Ministarstva zdravstva

# **MINISTARSTVO ZDRAVSTVA**

Ministar zdravstva Republike Hrvatske temeljem članka 94. Zakona o zdravstvenoj
zaštiti ("Narodne novine" br. 75/93., 11/94. i 55/96.) na prijedlog Nacionalnog
zdravstvenog vijeća Ministarstva zdravstva te uz pribavljeno mišljenje
Hrvatskog epidemiološkog društva Hrvatskog liječničkog zbora Zagreb, donosi

## **RJEŠENJE**

Hrvatski zavod za javno zdravstvo - Služba za epidemiologiju s javnozdravstvenim
mikrobiološkim laboratorijem Zagreb, Rockfellerova 7, određuje se Referentnim
centrom za epidemiologiju Ministarstva zdravstva Republike Hrvatske.

Klasa: UP-I-500-01/96-01/455
Urbroj: 534-02-10-96-0002
Zagreb, 10. rujna 1996.

Ministar
**prof. dr. sc. Andrija Hebrang,** v. r.

Rješenje, NN 82/1996-1446
## Odluka o usklađivanju mirovina od 1. rujna 1996. i o najvišoj starosnoj i invalidskoj mirovini

### NN 82/1996 (4.10.1996.), Odluka o usklađivanju mirovina od 1. rujna 1996. i o najvišoj starosnoj i invalidskoj mirovini

# **REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE**

Na temelju članka 30. stavka 3. Zakona o osnovnim pravima iz mirovinskog
i invalidskog osiguranja ("Narodne novine", broj 53/91) i članka 6. točke
12. Statuta Republičkog fonda mirovinskog i invalidskog osiguranja radnika
Hrvatske ("Narodne novine", broj 58/90, 21/92, 116/93 i 23/95), Upravni
odbor Republičkog fonda mirovinskog i invalidskog osiguranja radnika Hrvatske,
na sjednici održanoj 17. rujna 1996, donosi

## **ODLUKU**

### **O USKLAĐIVANJU MIROVINA OD 1. RUJNA 1996. I O NAJVIŠOJ STAROSNOJ I INVALIDSKOJ MIROVINI**

1. Mirovina korisnika mirovine, koji su pravo na mirovinu ostvarili
do 31. kolovoza 1996, ili poslije toga dana povećavaju se od 1. rujna 1996.
za 5,6%.

2. Kao osnovica za povećanje mirovine prema točki 1. ove odluke uzima
se mirovina koja je korisniku pripadala na dan 31. kolovoza 1996. ili na
dan ostvarivanja prava, ako je pravo ostvareno nakon toga dana.

3. Najviša starosna i invalidska mirovina od 1. rujna 1996. iznosi 3.111,02
kuna.

4. Ova odluka stupa na snagu idućeg dana od dana objave u "Narodnim
novinama", a primjenjuje se od 1. rujna 1996.

Klasa: 140-13/96-01/3595
Urbroj: 341-99-01/96-3
Zagreb, 17. rujna 1996.

Predsjednik
Upravnog odbora Republičkog fonda
mirovinskog i invalidskog osiguranja
radnika Hrvatske
**dr. Đuro Njavro,** v. r.

Odluka, NN 82/1996-1450
## Odluka o graničnoj svoti najnižeg mirovinskog primanja od 1. rujna 1996.

### NN 82/1996 (4.10.1996.), Odluka o graničnoj svoti najnižeg mirovinskog primanja od 1. rujna 1996.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 92. st. 3. i 4. i članka 232. Zakona o mirovinskom
i invalidskom osiguranju ("Narodne novine", br. 26/83, 5/86, 42/87, 34/89,
57/89, 40/90, 9/91, 26/93, 96/93 i 44/94), te članka 6. točke 12. Statuta
Republičkog fonda mirovinskog i invalidskog osiguranja radnika Hrvatske
("Narodne novine", br. 58/90, 21/92, 116/93 i 23/95), Upravni odbor Republičkog
fonda mirovinskog i invalidskog osiguranja radnika Hrvatske, na sjednici
održanoj 17. rujna 1996, donosi

## **ODLUKU**

### **O GRANIČNOJ SVOTI NAJNIŽEG MIROVINSKOG PRIMANJA OD 1. RUJNA 1996.**

1. Kao granična svota najnižega mirovinskog primanja, radi određivanja
zaštitnog dodatka uz mirovinu, određuje se od 1. rujna 1996. svota od 503,31
kuna.

2. Kao granična svota najnižega mirovinskog primanja, radi određivanja
zaštitnog dodatka uz mirovinu, ostvarenu prema Zakonu o posebnim uvjetima
za stjecanje mirovine radnika zaposlenih u rudnicima ugljena ("Narodne
novine", br. 41/68 i 20/70) i Zakona o posebnim uvjetima za stjecanje mirovine
radnika zaposlenih u rudnicima ugljena na području Republike Hrvatske ("Narodne
novine", broj 40/73), određuje se od 1. rujna 1996. svota od 661,43 kuna.

3. Prema graničnoj svoti najnižega mirovinskog primanja iz toč. 1. i
2. ove odluke, odredit će se nova svota zaštitnog dodatka svim korisnicima
mirovine koji imaju pravo na taj dodatak, po službenoj dužnosti, bez donošenja
rješenja.

4. Ova odluka stupa na snagu idućeg dana od dana objave u "Narodnim
novinama", a primjenjuje se od 1. rujna 1996.

Klasa: 140-13/96-01/3595
Urbroj: 341-99-01/96-4
Zagreb, 17. rujna 1996.

Predsjednik
Upravnog odbora Republičkog fonda
mirovinskog i invalidskog osiguranja
radnika Hrvatske
**dr. Đuro Njavro,** v. r.

Odluka, NN 82/1996-1451
## Odluka o visini minimalne mirovine od 1. rujna 1996.

### NN 82/1996 (4.10.1996.), Odluka o visini minimalne mirovine od 1. rujna 1996.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 91. stavka 2. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89, 57/89, 40/90, 9/91, 26/93,
96/93 i 44/94), i članka 6. točke 12. Statuta Republičkog fonda mirovinskog
i invalidskog osiguranja radnika Hrvatske ("Narodne novine", br. 58/90,
21/92, 116/93 i 23/95), Upravni odbor Republičkog fonda mirovinskog i invalidskog
osiguranja radnika Hrvatske, na sjednici održanoj 17. rujna 1996, donosi

## **ODLUKU**

### **O VISINI MINIMALNE MIROVINE OD 1. RUJNA 1996.**

1. Minimalna mirovina od 1. rujna 1996. iznosi 915,03 kuna.

2. Ova odluka stupa na snagu idućeg dana od dana objave u "Narodnim
novinama", a primjenjuje se od 1. rujna 1996.

Klasa: 140-13/96-01/3595
Urbroj: 341-99-01/96-5
Zagreb, 17. rujna 1996.

Predsjednik
Upravnog odbora Republičkog fonda
mirovinskog i invalidskog osiguranja
radnika Hrvatske
**dr. Đuro Njavro,** v. r.

Odluka, NN 82/1996-1452
## Odluka o usklađivanju naknada plaća u svezi s pravom na prekvalifikaciju ili dokvalifikaciju i naknada plaća u svezi s pravom na zaposlenje od 1. rujna 1996.

### NN 82/1996 (4.10.1996.), Odluka o usklađivanju naknada plaća u svezi s pravom na prekvalifikaciju ili dokvalifikaciju i naknada plaća u svezi s pravom na zaposlenje od 1. rujna 1996.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 123. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89, 57/89, 40/90, 9/91, 26/93,
96/93 i 44/94), i članka 6. točke 12. Statuta Republičkog fonda mirovinskog
i invalidskog osiguranja radnika Hrvatske ("Narodne novine", br. 58/90,
21/92, 116/93 i 23/95), Upravni odbor Republičkog fonda mirovinskog i invalidskog
osiguranja radnika Hrvatske, na sjednici održanoj 17. rujna 1996, donosi

## **ODLUKU**

### **O USKLAĐIVANJU NAKNADA PLAĆA U SVEZI S PRAVOM NA PREKVALIFIKACIJU ILI DOKVALIFIKACIJU I NAKNADA PLAĆA U SVEZI S PRAVOM NA ZAPOSLENJE OD 1. RUJNA 1996.**

1. Naknade plaća u svezi s pravom na prekvalifikaciju ili dokvalifikaciju
i naknade plaća u svezi s pravom na zaposlenje (članak 52. stavak 1. toč.
1. i 2. Zakona o mirovinskom i invalidskom osiguranju) koje osigurava i
isplaćuje Republički fond mirovinskog i invalidskog osiguranja radnika
Hrvatske, koje su ostvarene do 31. kolovoza 1996. ili poslije tog dana
povećavaju se od 1. rujna 1996. za 5,6%.

2. Kao osnovica za povećanje naknada prema točki 1. ove odluke služi
svota naknade koja je invalidu rada pripadala na dan 31. kolovoza 1996,
odnosno na dan ostvarivanja prava, ako je pravo ostvareno nakon toga dana.

3. Povećanje naknada iz točke 1. ove odluke obavit će se po službenoj
dužnosti, bez donošenja rješenja.

4. Ova odluka stupa na snagu idućeg dana od dana objave u "Narodnim
novinama", a primjenjuje se od 1. rujna 1996.

Klasa: 140-13/96-01/3595
Urbroj: 341-99-01/96-6
Zagreb, 17. rujna 1996.

Predsjednik
Upravnog odbora Republičkog fonda
mirovinskog i invalidskog osiguranja
radnika Hrvatske
**dr. Đuro Njavro,** v. r.

Odluka, NN 82/1996-1453
## Odluka o osnovici za određivanje novčanih naknada za tjelesno oštećenje i usklađivanju novčanih naknada za tjelesno oštećenje od 1. rujna 1996.

### NN 82/1996 (4.10.1996.), Odluka o osnovici za određivanje novčanih naknada za tjelesno oštećenje i usklađivanju novčanih naknada za tjelesno oštećenje od 1. rujna 1996.

# REPUBLIČKI FOND MIROVINSKOG I INVALIDSKOG OSIGURANJA RADNIKA HRVATSKE

Na temelju članka 123. Zakona o mirovinskom i invalidskom osiguranju
("Narodne novine", br. 26/83, 5/86, 42/87, 34/89, 57/89, 40/90, 9/91, 26/93,
96/93 i 44/94), i članka 6. točke 12. Statuta Republičkog fonda mirovinskog
i invalidskog osiguranja radnika Hrvatske ("Narodne novine", br. 58/90,
21/92, 116/93 i 23/95), Upravni odbor Republičkog fonda mirovinskog i invalidskog
osiguranja radnika Hrvatske, na sjednici održanoj 17. rujna 1996, donosi

## **ODLUKU**

### **O OSNOVICI ZA ODREĐIVANJE NOVČANIH NAKNADA ZA TJELESNO OŠTEĆENJE I USKLAĐIVANJU NOVČANIH NAKNADA ZA TJELESNO OŠTEĆENJE OD 1. RUJNA 1996.**

1. Novčane naknade za tjelesno oštećenje ostvarene do 31. kolovoza 1996.
kao i novčane naknade za tjelesno oštećenje ostvarene 1. rujna 1996. ili
nakon toga dana, određuju se počevši od 1. rujna 1996. od osnovice koja
iznosi 220,78 kuna.

2. Novčane naknade za tjelesno oštećenje određene od osnovice navedene
u točki 1. ove Odluke, povećavaju se od 1. rujna 1996. za 5,6%.

3. Određivanje novčanih naknada za tjelesno oštećenje prema točki 1.,
i povećanje novčanih naknada prema točki 2. ove Odluke obavit će se po
službenoj dužnosti, bez donošenja rješenja.

4. Ova odluka stupa na snagu idućeg dana od dana objave u "Narodnim
novinama", a primjenjuje se od 1. rujna 1996.

Klasa: 140-13/96-01/3595
Urbroj: 341-99-01/96-7
Zagreb, 17. rujna 1996.

Predsjednik
Upravnog odbora Republičkog fonda
mirovinskog i invalidskog osiguranja radnika Hrvatske
**dr. Đuro Njavro,** v. r.

Odluka, NN 82/1996-1454